
ДОКЛАДНА ЗАПИСКА

от
                
    инж. Невхис Лютфи Мустафа- Кмет на Община Дулово


[bookmark: _GoBack]ОТНОСНО: Предоставяне на безвъзмездно ползване на части от имоти публична общинска собственост по регулационния план на село Паисиево в полза на СУ „Христо Ботев“ - с. Паисиево.

Уважаеми госпожи и господа общински съветници,

В деловодството на общинска администрация Дулово е подадена Докладна записка с вх. рег. № П-8243/04.08.2026г. от Айсел Керим Ахмед - директор на Средно училище „Христо Ботев“ с. Паисиево, с която отправя молба, да получи право на безвъзмездно управление на части от имоти - публична общинска собственост по регулационния план на село Паисиево, с цел да бъдат отдадени под наем от училището след провеждането на публичен търг, чрез явно наддаване през следващите 10 години.
В СУ „Христо Ботев“, с. Паисиево се обучават общо 185 броя ученици от селата Боил, Долец и Орешене, също така от съседните общини Исперих и Главиница.  Ръководството на училището осъществява различни мерки, търси и реализира начини за допълнително финансиране, чрез Европейски проекти и Национални програми за подобряване на материалната база, получените средства след отдаването под наем на имота, ще бъдат използване целесъобразно за неотложни ремонтни дейности - асфалтиране на спортните площадки, ремонт на покрива, ремонт на парната инсталация и ремонт на физкултурния салон.
За да осигурим допълнителни извънбюджетни приходи от наем или аренда с цел финансово подпомагане на училищния бюджет и на основание чл. 21, ал.1 т.8 от ЗМСМА, чл.12, ал.1 и ал.3 от ЗОС във вр. с чл.15а, ал.1 от Наредба № 2 предлагам Общински съвет Дулово да вземе следното 

РЕШЕНИЕ:

1. Учредява безвъзмездно вещно право на ползване и управление за срок от 10 (десет) години в полза на СУ „Христо Ботев„ с. Паисиево, следните части от имоти публична общинска собственост:
· 25кв.м. (двадесет и пет) помещение от втория етаж на масивна триетажна сграда със застроена плащ от 907кв.м. - сградата на СУ „Христо Ботев“ с. Паисиево, находящ се в парцел VI, квартал 10 по регулационния план на с. Паисиево, с предназначение - ученически бюфет, имотът е описан в АПОС № 255/11.06.1999г.

· Урегулиран поземлен имот № 162 в регулационните граници на с. Паисиево, за който е отреден парцел XII в квартал 10, целия с площ от 24 440кв.м., (двадесет и четири хиляди четиристотин и четиридесет) отреден за „Помощно стопанство към училище“, имотът е описан в АПОС № 505/05.11.2001г.
1. Дава съгласие на СУ „Христо Ботев“ с. Паисиево да проведе публично оповестен  търг или конкурс за отдаване под наем части от имотите описани в т.1.

1. Приема пропуснатите ползи за Община Дулово от безвъзмездно отдадените имоти, съгласно Тарифа за определяне на месечна наемна цена за 1кв.м полезна площ при предоставяне на недвижими имоти/помещения и прилежащи терени/ възлиза на 1 246,24€ (хиляда двеста четиридесет и шест евро двадесет и четири цента) на година без ДДС.

1. Възлага на кмета на общината да извърши съответните процедурни действия по изпълнение на решението.

1. Настоящето решение да бъде изпратено на кмета на Община Дулово и областния управител на Област Силистра в 7-дневен срок от приемането му.

Настоящото решение подлежи на оспорване в 14-дневен срок по реда на АПК пред Административен съд Силистра



С уважение,
инж. Невхис Мустафа
Кмет на Община Дулово




Съгласувал:
Юмер Хатиб – зам. кмет на община Дулово





Изготвил:
Нехат Н. Нури – юрисконсулт на община Дулово

